கேள்வி: பகுதி குறித்து விரிவாக சொல்லுங்கள்.
பதில்: பகுதி என்பது தனிச்சொல் நிலையில் இருக்கும் பகுபதம் பகாபத நிலை. தத்தம் பகாப் பதங்களே பகுதி யாகும். (நன்னூல் 134) இதனை மேலும் பகுத்தால் பயனில்லாமல் போகும். நன்னூல் 131 * பண்புப் பகுதிகள் : செம்மை, சிறுமை, சேய்மை, தீமை, வெம்மை, புதுமை, மென்மை, மேன்மை, திண்மை, உண்மை, நுண்மை முதலானவையும் அவற்றின் எதிர்ச்சொற்களும் பண்பை உணர்த்தும் பகுதிகள். நன்னூல் 135 * வினைப் பகுதி ஈறுகள் : நட, வா, மடி, சீ, விடு, கூ, வே, வை, நொ, போ, வௌ, உரிஞ், உண், பொருந், திரும், தின், தேய், பார், செல், வவ், வாழ், கேள், அஃகு என 23 ஈற்றெழுத்துக்களில் முடியும் பல ஏவல்வினைப் பகாப்பதங்கள். நன்னூல் 137 செய், செய்வி, செய்விப்பி என்னும் ஏவல் வகைகளும் அவை நன்னூல் 138 * பகுதி எப்பொழுதும் கட்டளையாகவே (ஏவலாகவே) வரும். (எ.கா): பாடினான். இதைப் பிரித்தால் 'பாடு + இன் + ஆன்' என வரும். இதில் "பாடு" என்பதே பகுதி. வினைச்சொற்களில் பகுதியே தொழிலை உணர்த்தும். பகுதியை முதனிலை என்றும் அழைப்பர்.